text: Tre demente går hjemmefra hver dag. Mange kommer aldrig igen
  08 februar 2016 kl. 19.14
  Hver dag går tre demente hjemmefra. Nogle kommer ikke hjem igen
  Det er hverdagskost at demente går hjemmefra. Både Alzheimerforeningen og Ældre Sagen skønner, at det sker over 1000 gange om året. Altså tre gange om dagen. Langt de fleste gange bliver der ikke ringet til politiet, når et dement mennesker er forsvundet fra sin bolig.
  For nylig mistede en dement mand på 78 år sit liv, efter han en tidlig morgen var gået ud af en terrassedør på plejecentret Hovergården i Vejle. Det var en kold vinterdag, og senere blev manden fundet livløs i en dam tæt på plejecentret.  
  Sønnen til den demente mand fortæller i aften i TV Syd om dødsfaldet. Han håber, plejecentrene vil øge sikkerheden for de demente borgere.
   -Det bør være muligt at operere en chip under huden på en dement, således at vedkommende kan spores via en gps. Det bør vi tage stilling til, siger Tony Olesen,Vejle.
   Demensfaglig leder i Vejle kommune,  Birte Schelde siger til TV SYD, at hun forstår de pårørendes bekymring, men at det ikke er så ligetil.
  -Vi kan ikke låse bare dørene. Alle har en grundlovssikret ret til at bevæge sig frit, siger Birte Schelde.
  